1)

VIII priedas iš dalies keičiamas taip: a) A skyrius iš dalies keičiamas taip: i) B skirsnis išbraukiamas; ii) įterpiamas šis C skirsnis: „C SKIRSNIS Elniniams taikomi reikalavimai 1. Dėl lėtinės išsekimo ligos nustatytų valstybių narių ir jų teritorijų sąrašas 1.1. Valstybės narės, kuriose patvirtinti lėtinės išsekimo ligos atvejai: a) Suomija; b) Švedija. 1.2. Suomijos ir Švedijos teritorijos, nustatytos atsižvelgiant į lėtinės išsekimo ligos riziką, susijusią su tradiciniu gyvų pusiau prijaukintų šiaurinių elnių judėjimu per sieną į Norvegiją ir iš jos: a) Suomijoje: vietovė tarp Norvegijos ir Suomijos sienos bei Norvegijos ir Suomijos tvoros nuo šiaurinių elnių; b) Švedijoje: — Norboteno (Norrbotten) apygarda, — Vesterboteno (Västerbotten) apygarda, — Jemtlando (Jämtland) apygarda, — Vesternorlando (Västernorrland) apygarda, — Dalarnos (Dalarna) apygardos Elvdaleno (Älvdalen) savivaldybė, — Jevleborgo (Gävleborg) apygardos Nordanstigo (Nordanstig), Hiudiksvalio (Hudiksvall) ir Sioderhamno (Söderhamn) savivaldybės. 2. Gyvų elninių judėjimas iš Norvegijos į Sąjungą 2.1. Gyvų elninių judėjimas iš Norvegijos į Sąjungą yra draudžiamas. 2.2. Nukrypstant nuo šio straipsnio 2.1 punkto, leidžiamas toks gyvų elninių judėjimas: a) gyvų pusiau prijaukintų šiaurinių elnių judėjimas iš Norvegijos į sezonines ganyklas 1.2 punkto b papunktyje išvardytose Švedijos teritorijose, jei Švedijos kompetentinga institucija iš anksto duoda raštišką sutikimą dėl tokio gabenimo; b) gyvų pusiau prijaukintų šiaurinių elnių grįžimas iš sezoninių ganyklų Norvegijoje atgal į 1.2 punkto b papunktyje išvardytas Švedijos teritorijas, jei Švedijos kompetentinga institucija iš anksto duoda raštišką sutikimą dėl tokio judėjimo; c) gyvų pusiau prijaukintų šiaurinių elnių judėjimas iš Norvegijos į sezonines ganyklas 1.2 punkto a papunktyje išvardytose Suomijos teritorijose; d) gyvų pusiau prijaukintų šiaurinių elnių grįžimas iš Norvegijos į Suomiją pasiganius Norvegijos teritorijoje tarp Norvegijos ir Suomijos sienos bei Norvegijos ir Suomijos tvoros nuo šiaurinių elnių; e) gyvų elninių gabenimas iš Norvegijos tiesiogiai į skerdyklą Švedijoje arba Suomijoje, jei paskirties valstybės narės kompetentinga valdžios institucija iš anksto duoda raštišką sutikimą dėl tokio gabenimo; f) gyvų pusiau prijaukintų šiaurinių elnių gabenimas iš Norvegijos į sporto ar kultūros renginius 1.2 punkto b papunktyje išvardytose Švedijos teritorijose, jei Švedijos kompetentinga institucija iš anksto duoda raštišką sutikimą dėl kiekvienos siuntos gabenimo; g) gyvų pusiau prijaukintų šiaurinių elnių grąžinimas iš Norvegijos po dalyvavimo sporto ar kultūros renginiuose atgal į 1.2 punkto b papunktyje išvardytas Švedijos teritorijas, jei Švedijos kompetentinga institucija iš anksto duoda raštišką sutikimą dėl kiekvienos siuntos gabenimo; h) gyvų elninių gabenimas iš Norvegijos tranzitu per Švediją arba Suomiją į paskirties vietą Norvegijoje, jei tranzito valstybės narės kompetentinga valdžios institucija iš anksto duoda raštišką sutikimą. 3. Gyvų elninių judėjimas iš Suomijos ir Švedijos teritorijų, turinčių pusiau prijaukintų šiaurinių elnių judėjimo per sieną su Norvegija tradicijas 3.1. Gyvų elninių judėjimas iš 1.2 punkte išvardytų teritorijų yra draudžiamas. 3.2. Nukrypstant nuo šio straipsnio 3.1 punkto, leidžiamas toks gyvų elninių judėjimas iš 1.2 punkte išvardytų teritorijų: a) gyvų elninių judėjimas į Norvegiją, jei Norvegijos kompetentinga institucija iš anksto duoda raštišką sutikimą dėl tokio judėjimo; b) gyvų elninių gabenimas tiesiogiai į skerdyklą Švedijoje arba Suomijoje, jei paskirties kompetentinga institucija iš anksto duoda raštišką sutikimą dėl tokio gabenimo; c) gyvų suominių šiaurinių elnių judėjimas iš 1.2 punkto b papunktyje išvardytų Švedijos teritorijų į Suomiją, jei Suomijos kompetentinga institucija iš anksto duoda raštišką sutikimą dėl tokio judėjimo; d) gyvų elninių gabenimas iš šio priedo 1.2 punkto b papunktyje nurodytoje teritorijoje esančio atskirto ūkio, kaip apibrėžta Europos Parlamento ir Tarybos reglamento (ES) 2016/429 (*1) 4 straipsnio 48 punkte, į Švedijoje esantį atskirtą ūkį, kaip apibrėžta Reglamento (ES) 2016/429 4 straipsnio 48 punkte, jei Švedijos kompetentinga institucija iš anksto duoda raštišką sutikimą dėl tokio gabenimo. 4. Gyvų elninių judėjimas iš valstybės narės, kurioje patvirtinta lėtinė išsekimo liga 4.1. Nepažeidžiant 3 punkto nuostatų, gyvų elninių judėjimas iš 1.1 punkte nurodytų valstybių narių į kitas valstybes nares yra draudžiamas. 4.2. Nukrypstant nuo šio straipsnio 4.1 punkto, leidžiamas toks gyvų elninių judėjimas iš 1.1 punkte nurodytų valstybių narių: a) gyvų elninių gabenimas tiesiogiai į skerdyklą kitoje 1.1 punkte nurodytoje valstybėje narėje arba Norvegijoje; b) gyvų elninių gabenimas į kitą 1.1 punkte nurodytą valstybę narę arba Norvegiją kitais tikslais nei tiesiogiai į skerdyklą, jei paskirties kompetentinga institucija iš anksto duoda raštišką sutikimą dėl tokio gabenimo; c) gyvų elninių gabenimas iš atskirto ūkio, kaip apibrėžta Reglamento (ES) 2016/429 4 straipsnio 48 punkte, į kitoje valstybėje narėje esantį atskirtą ūkį, kaip apibrėžta Reglamento (ES) 2016/429 4 straipsnio 48 punkte, jei paskirties kompetentinga institucija iš anksto duoda raštišką sutikimą dėl tokio gabenimo.“ (*1) 2016 m. kovo 9 d. Europos Parlamento ir Tarybos reglamentas (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (OL L 84, 2016 3 31, p. 1)." b) C skyrius papildomas C skirsniu: „C SKIRSNIS Medžioklei skirti jaukai su elninių šlapimu 1. Draudžiama į Sąjungą gabenti Norvegijos kilmės medžioklei skirtų jaukų su elninių šlapimu siuntas. 2. Draudžiama gaminti, pateikti rinkai ir naudoti medžioklei skirtus jaukus su A skyriaus C skirsnio 1.1 punkte nurodytų valstybių narių kilmės elninių šlapimu.“;